Wyatt Earp (film)

Wyatt Earp er en amerikansk westernfilm skrevet av Dan Gordon og Lawrence Kasdan og regissert av Kasdan. Kevin Costner har hovedrollen som sheriffen Wyatt Earp, og rollelisten inkluderer Dennis Quaid, Gene Hackman, Isabella Rossellini, Mark Harmon, Michael Madsen, Joanna Going, Tom Sizemore, Bill Pullman, JoBeth Williams, Jeff Fahey og Mare Winningham.

 Sammendrag 
Under den amerikanske borgerkrigen bor tenåringen Wyatt Earp sammen med foreldrene sine på en gård i Iowa. Hans eldre brødre Virgil og James slåss i Union Army. Wyatt forsøker å stikke av fra foreldrene sine, med den hensikt å lyve om alderen sin og verve seg til borgerkrigen. Men faren oppdager ham og forhindrer planene hans. Brødrene hans kommer hjem etter krigen. James er alvorlig skadd, og hele familien flytter vestover. Wyatt blir vitne til at en mann blir drept under en skuddveksling, og kaster opp ved synet.

Wyatt reiser hjem til Missouri og gifter seg med kjæresten Urilla Sutherland. De flytter inn i deres nye hus, og Wyatt får seg jobb som politimann. Ett par måneder senere dør hans gravide kone på grunn av tyfus. Wyatt blir dypt deprimert etter dette. Han kvitter seg med hjemmet deres og alle eiendelene sine, og begynner å drikke voldsomt. Han ender etter hvert opp i Pine Bluff, Arkansas. Han raner en mann og stjeler mannens hest, men blir snart tatt til fange. Wyatt risikerer å bli drept ved hengning. Men faren hans redder ham fra fengsel, og ber sønnen om aldri å vende tilbake til Arkansas.

Senere blir Wyatt kjent med Bat Masterson og hans bror Ed Masterson. Wyatt blir senere introdusert for Doc Holliday i Fort Griffin, Texas, og de to blir snart nære venner. Filmen følger deretter Wyatts jobb som sheriff, hvordan han gjentatte ganger havner i skuddvekslinger med blant annet cowboyer i det ville vesten.

 Rolleliste 

 Kevin Costner – Wyatt Earp
 Gene Hackman – Nicholas Porter Earp
 Michael Madsen – Virgil Earp
 Jim Caviezel – Warren Earp
 Catherine O’Hara – Allie Earp
 JoBeth Williams – Bessie Earp
 Dennis Quaid – Doc Holliday
 Annabeth Gish – Urilla Sutherland
 Karen Grassle – Mrs. Sutherland
 Bill Pullman – Ed Masterson
 Tom Sizemore – Bat Masterson
 Isabella Rossellini – Big Nose Kate
 Téa Leoni – Sally
 Joanna Going – Josie Marcus
 Mare Winningham – Mattie Blaylock
 Jeff Fahey – Ike Clanton
 Mark Harmon – Johnny Behan
 Rex Linn – Frank McLaury
 Adam Baldwin – Tom McLaury
 Martin Kove – Ed Ross
 Jack Kehler – Bob Hatch

 Referanser 

 Eksterne lenker 


Kategori:Westernfilmer fra USA
Kategori:Filmer fra 1994